شەفەق نیوز/ دەیان لە خەڵک قەزای خانەقین لە
پارێزگای دیالە، رووژ پەنجشەممە، داوا لە دەسەڵاتە دادوەریەگان کردن مەرەقەز محمد
مەلا حەسەن قایمقام وەرین خانەقین بکەن، ک ئیسە هالە یەکیگ لە زیندانەگان سلێمانی،
دویای فەرمانیگ دادوەری وە دووساڵ زیندانکردنی وە توومەت پێشێلکردن لەبان دارایی
گشتی.
یەکیگ لە خۆپیشاندەرەگان وەناو یونس مەڕوان
ئەرا ئاژانس شەفەق نیوز وت: قایمقام وەرین قەزای خانەقین زیندانی وە توومەت دویریگ
کریاگە ک خوەی پڕۆژەی کەراجیگە وەرجە ١٤ ساڵ هێزەیل ئەمریکا ئەرا مەبەستەیلیگ ئەمنی  فەرمان وە دروسکردنی دانە ، ک لایەنە دادوەریەگان
وە پێشێلکاری لەبان زەوی و دارایبەیل دەوڵەت دانانەی.
وتیش؛ بایەدە دووارە بنووڕیەێدە فەرمانە
دادوەریەگە ک دژوە قایمقام خانەقین دریاگە، و لێکۆڵینەوەگان لەباوەتەگە دووارە بکریەێن،
تا راسیەگە ئەرا رای گشتی ئاشکرا بوود، و پڕۆژەی کەراجەگە لە خزمەت بەرژەوەنی گشتی
بویە و هەمیش مقەیەتی هاووڵاتیبەگان لە پەلامار و هەڕەشەیلیگ تیرۆری لەو وەختە بوی.
